CELEX: E2010P0006
Language: ro
Date: 2010-06-15 00:00:00
Title: Acțiune introdusă la 15 iunie 2010 de Reassur Aktiengesellschaft împotriva Autorității AELS de Supraveghere (Cauza E-6/10)

2.9.2010   
            
            
               RO
            
            
               Jurnalul Oficial al Uniunii Europene
            
            
               C 237/19
            
         Acțiune introdusă la 15 iunie 2010 de Reassur Aktiengesellschaft împotriva Autorității AELS de Supraveghere
   (Cauza E-6/10)
   2010/C 237/03
   La 15 iunie 2010, Reassur Aktiengesellschaft, reprezentată de Ulrich Soltész și Philipp Melcher, în calitate de agenți ai acesteia – Reassur Aktiengesellschaft, Aeulestrasse 5, 9490 Vaduz, LIECHTENSTEIN, a introdus o acțiune împotriva Autorității AELS de Supraveghere.
   Reassur Aktiengesellschaft solicită Curții de Justiție a AELS:
   
               1.
            
            
               să anuleze, în integralitatea sa, Decizia nr. 97/10/COL a Autorității de Supraveghere a AELS din 24 martie 2010 privind impozitarea societăților de asigurare captive în temeiul legii fiscale din Liechtenstein;
            
         
               2.
            
            
               să anuleze articolul 3 din Decizia nr. 97/10/COL a Autorității de Supraveghere a AELS din 24 martie 2010 privind impozitarea societăților de asigurare captive în temeiul legii fiscale din Liechtenstein, cel puțin în ceea ce privește ordinul de recuperare corespunzător perioadei ce precede data de 31 martie 2009;
               precum și
            
         
               3.
            
            
               să oblige Autoritatea AELS de Supraveghere la plata cheltuielilor aferente procedurii.
            
         
      Situația de fapt și de drept și motive invocate:
   
   
               —
            
            
               reclamantul este reasiguratorul captiv al grupului Schindler care a fost implicat în mod exclusiv în reasigurarea anumitor tipuri de riscuri ale companiilor care aparțin grupului Schindler.
            
         
               —
            
            
               reclamantul susține că, având în vedere că societățile captive de asigurare/reasigurare acoperă riscuri care nu sunt acoperite în mod normal de societățile de asigurare comerciale și că activitățile acestora sunt limitate la acoperirea riscurilor din cadrul grupului, acestea nu sunt active pe o piață unde se află în competiție cu alți actori de pe piață. Prin urmare, acestea nu sunt implicate într-o activitate economică și nu pot fi considerate drept întreprinderi. Prin urmare, impozitarea în temeiul dispozițiilor legii fiscale din Liechtenstein privind impozitarea companiilor de asigurare/reasigurare captive nu a putut distorsiona concurența sau schimburile comerciale din interiorul SEE. Dispozițiile fiscale contestate nu sunt selective și, prin urmare, nu constituie ajutor de stat.
            
         
               —
            
            
               în plus, reclamantul susține că Autoritatea AELS de Supraveghere:
               
                           —
                        
                        
                           a greșit când a ales procedura aplicabilă „ajutorului ilegal” și când a adoptat o decizie de recuperare;
                        
                     
                           —
                        
                        
                           a violat principiul așteptărilor legitime prin dispunerea recuperării cel puțin pentru perioada 6 noiembrie 2001-31 martie 2009.